

**V I L J A N D I L I N N**

**LINNAVOLIKOGU**

**SEENIORITE NÕUKOJA**

**KOOSOLEKU PROTOKOLL**

Viljandi raekoda

21. märts 2025 nr 1-16/25/1-3

Algus kell 12.00, lõpp kell 13.45

**Koosolekut juhatas:** Priit Kaup

**Protokollis:** Lea Saareoks

**Võtsid osa:** Priit Kaup, Jaak Värnik, Ene Juurik, Valli Veigel, Lea Saareoks, Itta Arak, Agu Lall, Hillar Saar, Erika Kiviloo, Malle Vaheoja, Urmas Suik

**Puudusid:** Rein Kikas, Ako Luts, Uno Lüüs,Mare Mihkelson, Ella Ruus, Ruth Sepp

**Koosolekul viibisid:** abilinnapea Are Tints, Meribel Tamla, Rosette Liis Uus, Noortevolikogu esimees Pille-Riin Lillepalu, Heldi Ruiso

**PÄEVAKORD:**

1. Viljandi Noortevolikogust räägib Pille-Riin Lillepalu
2. Sotsiaalhoolekandelise abi andmise kord (2025/328)
3. Vaimse tervise teenuse osutamise kord (2025/327)
4. Eelmisel korral koosolekul vastuseta jäänud küsimused raamatukogu ja nukuteatri asjus

**PÄEVAKORRAPUNKT NR 1**

**Viljandi Noortevolikogust räägib Pille-Riin Lillepalu**

**KUULATI:**

P.-R. Lillepalu andis ülevaate Viljandi Noortevolikogu tegemistest ja lubas ka edaspidi tulla rääkima seeniorite nõukoja liikmetele oma tegevusest. Käesoleval aastal saab Viljandi Noortevolikogu 25. aastaseks. Kokkusaamised võiksid olla regulaarsed.

H. Ruiso rääkis eesseisvast neljandast eel/arvamusfestivalist, mis toimub 31. maist kuni 1. juunini ja kuhu võiks kaasata ka väärikaid inimesi. Ta kutsus üles andma teemasid, millele otsida vastuseid ja lahendusi. Tähelepanu tuleks pöörata Arkaadia aia probleemile. H. Ruiso tegi ettepaneku tõsta ühiskonna sidusust.

**OTSUSTATI:**

Võtta informatsioon teadmiseks.

**PÄEVAKORRAPUNKT NR 2**

**Sotsiaalhoolekandelise abi andmise kord (2025/328)**

**KUULATI:**

A. Tints tegi ülevaate eelnõust, mis läheb teisele lugemisele.

**OTSUSTATI:**

Toetada eelnõu „Sotsiaalhoolekandelise abi andmise kord (2025/328)“.

**PÄEVAKORRAPUNKT NR 3**

**Vaimse tervise teenuse osutamise kord(2025/327)**

**KUULATI:**

A. Tints tegi ülevaate eelnõust.

**OTSUSTATI:**

Toetada eelnõu „Vaimse tervise teenuse osutamise kord(2025/327)“.

**PÄEVAKORRAPUNKT NR 4**

**Eelmisel koosolekul vastuseta jäänud küsimused raamatukogu ja nukuteatri asjus**

**KUULATI:**

Kõigepealt tegi A. Tints ettepaneku kuulata nõukoja liikmete seisukohti selles küsimuses ning seejärel öelda oma arvamus. Tekkis arutelu. Tegelikult peaks raamatukogu siiski jääma kogukonnakeskuseks nagu on ta tänaseni ja Nukuteater võiks kolida Sakala keskusesse. Arvamusi oli mitmesuguseid. A. Tints ütles, et see on ainult eskiisprojekt ja linnavalitsusepoolne visioon. Arutelu jätkub.

**OTSUSTATI:**

Võtta informatsioon teadmiseks.

Priit Kaup Lea Saareoks

koosoleku juhataja koosoleku protokollija

(digiallkirjastatud) (digiallkirjastatud)